[{"text_idx": "#000000", "text": "'Dim bwriad' atal problem 'erchyll' carthffosiaeth Capel Curig"}, {"text_idx": "#000002", "text": "Mae yna rwystredigaeth yng Nghapel Curig yn Eryri nad oes cynlluniau ar hyn o bryd i fynd i'r afael a\u0302'r trafferthion carthffosiaeth mewn rhan o'r pentref."}, {"text_idx": "#000003", "text": "Mewn glaw trwm dydy rhai o'r draeniau yno ddim yn gallu ymdopi."}, {"text_idx": "#000004", "text": "Mae yna adegau pan mae carthffosiaeth heb ei drin yn llifo gyda'r dw\u0302r, a hynny'n bennaf mewn cilfan wrth ochr ffordd yr A5, sy'n boblogaidd fel lle i barcio a chael picnic."}, {"text_idx": "#000005", "text": "Dywed Dw\u0302r Cymru eu bod yn ymwybodol o'r pryderon ond nad oes cynlluniau i weithredu ar hyn o bryd."}, {"text_idx": "#000009", "text": "\"Mae newid hinsawdd yn golygu bod ni'n cael llifogydd trwm yn aml. Yn dilyn cyfnodau o law trwm mae caeadau'r draeniau yn chwythu fyny, a mae yna garthffosiaeth amrwd yn llifo i lawr y gilfan."}, {"text_idx": "#000011", "text": "\"Gyda thwristiaeth mae maint y pentref wedi tyfu ers iddyn nhw roi'r system garthffosiaeth i mewn."}, {"text_idx": "#000012", "text": "\"Mae hi wedi bod yn dalcen caled iawn ceisio dod o hyd i ddatrysiad. Gobeithio gawn ni yn fuan rw\u0302an.\""}, {"text_idx": "#000015", "text": "Disgrifiad o\u2019r llun, Wedi glaw trwm mae carthion amrwd i'w gweld, yn aml, yn y gilfan"}, {"text_idx": "#000016", "text": "\"Mae yna garthffosiaeth heb ei drin yn golchi lawr y stryd, a charthion dynol yn y maes parcio. Mae'n gwbl erchyll ac yn gwbl annerbyniol. Mae yna risg gwirioneddol i iechyd y cyhoedd."}, {"text_idx": "#000017", "text": "\"Mae yn risg i feio-amrywiaeth wrth i'r carthion olchi i mewn i afon Llugwy."}, {"text_idx": "#000018", "text": "\"Mae'n gwbl rwystredig i drigolion lleol fod Dw\u0302r Cymru yn golchi'u dwylo ac yn dweud 'nid ein problem ni yw hwn'.\""}, {"text_idx": "#000019", "text": "Mewn ymateb dywedodd Dw\u0302r Cymru eu bod nhw yn \"deall y pryderon\" yn lleol."}, {"text_idx": "#000021", "text": "Mae yna ardaloedd eraill, medden nhw, lle mae trafferthion tebyg yn agos at gartrefi."}, {"text_idx": "#000022", "text": "Yng Nghapel Curig fe fydd Dw\u0302r Cymru yn parhau \"i adolygu'r sefyllfa\" ond \"does dim cynlluniau i wneud gwaith yno\" ar hyn o bryd."}, {"text_idx": "#000026", "text": "Prif StraeonRhanbarthau rygbi Cymru 'wedi eu bwlio' gan URCPublished7 awr yn o\u0302lCrwner y gogledd 'heb gael gwybod am farwolaethau'Published15 awr yn o\u0302lTeyrngedau yn y Senedd i wraig Mark DrakefordPublished9 awr yn o\u0302l"}, {"text_idx": "#000027", "text": "Rhanbarthau rygbi Cymru 'wedi eu bwlio' gan URCPublished7 awr yn o\u0302lCrwner y gogledd 'heb gael gwybod am farwolaethau'Published15 awr yn o\u0302lTeyrngedau yn y Senedd i wraig Mark DrakefordPublished9 awr yn o\u0302l"}, {"text_idx": "#000029", "text": "Crwner y gogledd 'heb gael gwybod am farwolaethau'"}, {"text_idx": "#000038", "text": "Sut mae helpu adar yr ardd?"}]